In ’n ander wêreldsfeer sou dit dalk nie so sigbaar gewees het nie, maar onder hierdie Suid-Afrikaanse straatlig sien ek duidelik hulle is swart.
Agter my, by die Thom, raak ek bewus van ’n rumoer. Baie geesdriftige geluide. Entoesiasme, of drif, of opstand. Musiek, selfs. Dis sekerlik die jongmense wat saamdrom oor hierdie debat rondom Afrikaans. Daar, agter my rug, moet ek kom. Ek moet verslag lewer.